കരിവീരന്മാര് കട്ടക്കലിപ്പിലാണ് ആന മാത്രമല്ല പുള്ളി മാന്, മയില്, പന്നി, മലയണ്ണാന്, കുരങ്ങ് തുടങ്ങി വന്യജീവികളുടെ വന്പടയാണ് കുട്ടമ്ബുഴയിലെ കാര്ഷികമേഖലയില് ദുരിതം വിതച്ച് കടന്നുപോകുന്നത്. മനുഷ്യരേക്കാള് മുന്തിയ പരിഗണനയുള്ള വിഭാഗമായതുകൊണ്ട് ഇവറ്റകള്ക്ക് ഒന്നിനേയും ഭയവുമില്ല. കുട്ടമ്ബുഴയ്ക്ക് പുറമെ ജില്ലയിലെ കോട്ടപ്പടി, കവളങ്ങാട്, പിണ്ടിമന, മാലിപ്പാറ, വേട്ടാമ്ബാറ, ഇല്ലിത്തോട്, അയ്യമ്ബുഴ പ്രദേശങ്ങളിലെല്ലാം വന്യമൃഗശല്യം രൂക്ഷമാണ്. 30 വര്ഷം മുമ്ബ് നാട്ടുകാര് പാട്ടത്തിന് സ്ഥലം എടുത്ത് കപ്പയും ഇഞ്ചിയുമൊക്കെ കൃഷി ചെയ്തിരുന്ന കോട്ടപ്പാറ പ്ലാന്റേഷന് പിന്നീട് ഹിന്ദുസ്ഥാന് ന്യൂസ് പ്രിന്റിന്റെ അക്കേഷ്യ തോട്ടമായി. ആനകള് പകല് ഇവിടെ തമ്ബടിച്ചാണ് രാത്രി കൃഷിഭൂമിയില് ഇറങ്ങുന്നത്. അക്കേഷ്യമരങ്ങളുടെ തൊലി ആനയ്ക്ക് പെരുത്തിഷ്ടമാണ്. ഇതൊക്കെകഴിഞ്ഞ് നാട്ടിലിറങ്ങുമ്ബോള് എന്തൊ മുന്വൈരാഗ്യം തീര്ക്കുന്ന മട്ടിലാണ് പെരുമാറ്റം. മനുഷ്യരുടെ ചെറുത്തുനില്പ്പിനെ വകവയ്ക്കില്ല. ആദ്യകാലങ്ങളില് കര്ഷകര് കൂട്ടം ചേര്ന്ന് പാട്ടകൊട്ടിയും കൂകിവിളിച്ചും പന്തം കത്തിച്ചുമൊക്കെ ആനകളെ തുരത്തുമായിരുന്നു. പലതവണയായപ്പോള് ഇത്തരം വിരട്ടലുകളൊന്നും വിലപ്പോവാതായി. പിന്നീട് ആംബുലന്സിന്റെ സൈറണ് മുഴക്കിയും പടക്കം പൊട്ടിച്ചും ടോര്ച്ച് അടിച്ചും വിരട്ടാന് ശ്രമിച്ചു. നിലവില് ഇതൊന്നും ഫലപ്രദമാകുന്നില്ല. ടോര്ച്ച് അടിച്ചാല് അതിനുനേരേ ചീറിയടുക്കുകയാണ്. ആക്രമണരീതിയില് അടിമുടി മാറ്റം മാനും മയിലും പന്നിയുമൊക്കെ ഭക്ഷ്യവിളകള് മാത്രമാണ് തിന്നുനശിപ്പിക്കുന്നതെങ്കില് ആനകള് മുമ്ബില് കാണുന്നതെല്ലാം തകര്ത്തുതരിപ്പണമാക്കും. വനാതിര്ത്തിയിലെ സൗരോര്ജവേലി പൊളിച്ച് നാടിറങ്ങിയാല് ആദ്യം കൃഷിഭൂമിയുടെ അതിരുകയ്യാല പൊളിക്കും. കാട്ടാനകള് പൊതുവെ കൂട്ടത്തിലെ നേതാവിന് പിന്നാലെ വരിവരിയായി സഞ്ചരിക്കുന്ന മൃഗമാണ്. പക്ഷേ, നാട്ടില് ഇറങ്ങുമ്ബോള് അത്തരം പെരുമാറ്റചട്ടങ്ങളൊന്നും പാലിക്കാറില്ല. നിരന്നുനടന്ന് ആക്രമിക്കുകയാണ്. അഞ്ച് ആനകള് വന്നാല് അഞ്ചിടത്ത് കയ്യാല പൊളിക്കും. തിരിച്ചുപോകാന് വേറെ കയ്യാലപൊളിക്കും. കൈത, തെങ്ങ്, കവുങ്ങ്, വാഴ തോട്ടങ്ങളിലിലായിരുന്നു ആദ്യകാലത്ത് ശല്യം. ചക്ക, കൈതച്ചക്ക സീസണായാല് പറയുകയും വേണ്ട. ഇതിനെതിരെ നാട്ടുകാര് പരാതിപ്പെട്ടപ്പോള് ആനയെ ആകര്ഷിക്കുന്ന കൃഷിയാണ് പ്രശ്നമെന്നായിരുന്നു വനംവകുപ്പിന്റെ മറുപടി. അതുകൊണ്ട് അത്തരം കൃഷികള് ഉപേക്ഷിച്ചു. പ്ലാവില് ചക്കവിരിയുമ്ബോള് തന്നെ പറിച്ചുകളയാന് തുടങ്ങി. അനുമതി കിട്ടിയിടത്തൊക്കെ പ്ലാവ് വെട്ടിക്കളഞ്ഞു. അനുവദിക്കാത്തിടത്താണ് ചക്കപറിച്ചുകളയുന്നത്. എന്നിട്ടും ആനശല്യം രൂക്ഷമാവുകയാണ്. ഇപ്പോള് റബര് തൈകള് നശിപ്പിക്കാന് തുടങ്ങി. പുളിക്കക്കുന്നേല് ഔസേഫ് എന്ന കര്ഷകന്റെ ആറുമാസം പ്രായമായ 5 ഏക്കര് റബര്തൈകള് ഒറ്റരാത്രികൊണ്ടാണ് ആന നശിപ്പിച്ചത്. തോട്ടത്തിന് ചുറ്റും സ്വന്തം നിലയില് നിര്മിച്ച വൈദ്യുതി വേലിയും ആനകൂട്ടം തകര്ത്തു. ഇതിനൊക്കെ പുറമെ നാട്ടുകാരുടെ വസ്തുവകകള് നശിപ്പിച്ചും വളര്ത്തുമൃഗങ്ങളെ കൊന്നുതള്ളിയും കട്ടക്കലിപ്പ് തീര്ക്കുകയാണ്. കന്നുകാലിക്കും രക്ഷയില്ല പുന്നയ്ക്കാപ്പിള്ളി മത്തായി, ആലുങ്കല് ജോണ് ജോസഫ് എന്നിവരുടെ തൊഴുത്തില് കെട്ടിയിരുന്ന കറവപശുവിനെയും കാളക്കിടാവിനേയും കാട്ടാന കുത്തിക്കൊന്നു. വീപ്പനാട്ട് വര്ഗിസിന്റെ പോര്ച്ചില് കിടന്ന കാര് കുത്തിപ്പൊളിച്ചു. കൃഷി ദേഹണ്ഡങ്ങള്ക്കപ്പുറം ഒരുപ്രദേശത്തെ മനുഷ്യരുടെ ജീവനോപാധികള് പോലും നശിപ്പിക്കുന്ന രീതിയിലേക്ക് വന്യമൃഗശല്യം രൂക്ഷമായിട്ടും സര്ക്കാര് കണ്ടഭാവം നടിക്കുന്നില്ലെന്നാണ് നാട്ടുകാരുടെ പരാതി.